jkorsvik/nowiki_second_scrape_merged huggingface dataset:
Eigenamt

Eigenamt («det egne amt») var navnet på habsburgernes «eget» område rundt stamborgen deres, Habsburg i Aargau i dagens Sveits. Eigenamt hadde status som grevskap (senere fyrstegrevskap), men mistet betydningen etter at huset Habsburg hadde flyttet sitt makttyngdepunkt østover til Østerrike på 1200-tallet. Habsburgerne overlot dermed Eigenamt i 1397 til klosteret Königsfelden, som de hadde grunnlagt. I 1415 okkuperte Bern de habsburgske besittelsene i Aargau inkludert Eigenamt. Dermed var stamlandene til huset Habsburg gått tapt, men uten at disse noen gang godtok tapet. Derfor inngikk tittelen gefürsteter Graf zu Habsburg i den offisielle tiltalen av de østerrikske (erke)hertugene helt frem til monarkiets fall i 1918.
Området som ble betegnet som Eigenamt, består av dagens kommuner Birr, Birrhard, Brugg, Brunegg, Habsburg (med selve borgen), Hausen, Lupfig, Mülligen, Scherz, Schinznach-Bad og Windisch (med det forhenværende klosteret Königsfelden).
Grov skole

Grov skole er en barne- og ungdomsskole i Grov i Tjeldsund kommune, Troms og Finnmark. Skolen har 68 elever fordelt over 10 klassetrinn. Rektor ved skolen er Anne Helen Bendiktsen. Skolen dekker Grovfjorden og ungdomsskoleelevene fra Tennevik til Dybvik, ettersom deres nærmeste skole, Sandstrand skole kun er en barneskole.


== Eksterne lenker ==
Info fra Skånland kommune
Den pragmatiske sanksjon

Den pragmatiske sanksjon (tysk Pragmatische Sanktion) var en lov som keiser Karl VI vedtok den 19. april 1713 og som bestemte udeleligheten av de habsburgske arvelandene. Dermed var den pragmatiske sanksjon også Østerrikes første dokument med grunnlovskarakter, som delstatene hadde anerkjent som gjeldende lov.
Mest kjent er den pragmatiske sanksjon fordi den åpnet for at kvinnelige etterkommere av Habsburgs overhode kunne arve riket. Dette kunne rett nok bare skje hvis det ikke fantes noen mannlige arvinger, men var likevel banebrytende.
Bestemmelsen om kvinnelig arverett trådte i kraft allerede da Karl VI døde, siden hans eneste sønn hadde dødd som spedbarn. Dermed arvet hans eldste datter, erkehertuginne Maria Teresia, habsburgriket. På grunn av disse omstendighetene oppstod forestillingen om at Karl VI hadde spesiallaget den pragmatiske sanksjon til Maria Teresias fordel. Dette er ikke korrekt, bl.a. av den enkle grunn av loven ble vedtatt tre år før hans første barn ble født.
De østerrikske delstatene godkjente den pragmatiske sanksjon, men Karl VI lyktes ikke med å få den internasjonalt anerkjent som gjeldende lov. Dette resulterte etter Karl VI's død i den østerrikske arvefølgekrig. Internasjonalt ble derfor den pragmatiske sanksjon ikke anerkjent før freden i Aachen i 1748, men gjaldt etter dette frem til 1918.


== Referanser ==
Chimera

Denne artikkelen handler om albumet av Mayhem. For andre betydninger av ordet, se kimæreChimera er det tredje full-lengde albumet til det norske black metal-bandet Mayhem.
Dette er også det fjerdet og siste albumet hvor vokalisten «Maniac» er med.


== Sporliste ==
«Whore» (2:58)
«Dark Night of the Soul» (6:08)
«Rape Humanity With Pride» (5:41)
«My Death» (5:54)
«You Must Fall» (4:13)
«Slaughter of Dreams» (6:59)
«Impious Devious Leper Lord» (5:38)
«Chimera» (7:00)


== Artister ==
Maniac – Vokal
Blasphemer – Gitar
Necrobutcher – Bass
Hellhammer – Trommer


== Kilder ==

(en) Chimera på Discogs


== Eksterne lenker ==
(en) Chimera på Discogs 
(en) Chimera på MusicBrainz 
(en) Chimera på Encyclopaedia Metallum 
(en) Chimera på Spotify 
(en) Chimera på AllMusic
Ålänningens sång

«Ålänningens sång» har vært Ålands nasjonalsang siden 1922, og har svensk tekst da Åland er en svenskspråklig del av Finland. Teksten ble skrevet av John Grandell, og musikken ble komponert av Johan Fridolf Hagfors. Sangen har fire vers, men det tredje blir av ukjent anledning ofte utelatt.


== Tekst ==
1
Landet med tusende öar och skär,
danat ur havsvågors sköte.
Åland, vårt Åland, vår hembygd det är.
Dig går vår längtan till möte!

Forngravars kummel i hängbjörkars skygd
tälja din tusenårs saga.
Aldrig förgäta vi fädernas bygd,
vart vi i fjärrled än draga
vart vi i fjärrled än draga

2
Skönt är vårt Åland när fjärdar och sund
blåna i vårljusa dagar,
ljuvt är att vandra i skog och i lund,
i strändernas blommande hagar.

Midsommarstången mot aftonröd sky
reses av villiga händer,
ytterst i utskärens fiskareby
ungdomen vårdkasar tänder
ungdomen vårdkasar tänder

3
Skönt är vårt Åland när vågsvallet yr
högt mot de mäktiga stupen
när under stjärnhimlen kyrkfolket styr
över de islagda djupen.
Ryter än stormen, i stugornas ro
spinnrocken sjunger sin visa
minnet av barndomens hägnande bo
sönerna lyckligast prisa
sönerna lyckligast prisa.4
Aldrig har åländska kvinnor och män
svikit sin stam och dess ära;
ofärd oss hotat, men segervisst än
frihetens arvsrätt vi bära.Högt skall det klinga, vårt svenska språk,
tala med manande stämma,
lysa vår väg som en flammande båk,
visa var vi äro hemma
visa var vi äro hemmaEngelsk oversettelse

1
The land of thousand islands and skerries,
Born from deep beneath the waves
Åland, our Åland, our home it is
Thee we long to meet
Ancient graves beneath the birches
Tells of our thousand year history
We will never forget the land of our Fathers
No matter where we will go
No matter where we will go2
Lovely is our Åland when bays and straits
Become blue in the bright days of spring
It's delightful to wander in forest and grove
In the flowered fields of our shores.
Midsummer pole to evening red sky
Is raised by willing hands
Farthest out in the skerry fisher village
Beacons are lit by the young
Beacons are lit by the young3
Lovely is our Åland when the froth of waves
is whirling against the mighty precipice
When the church folks steer beneath the stars
Over the icy depths of the sea
Even when storm roars, in the cottages' peace
The song of the spinning wheel is sung
The memory of loving childhood is
Happily praised by the sons
Happily praised by the sons4
Never have Alandian women and men
Let the honour of their tribe down
Warfare threatened us, but victoriously yet
We carry the heritage of freedom
Loudly shall it sound, our Swedish language
Spoken with an urging voice
Enlighten our path like a sea mark of flames
Show us where we belong
Show us where we belong


== Se også ==
Åland
Sverige
Finland


== Eksterne lenker ==
NationalAnthems.info: Aaland Islands
Ordo Ad Chao

Ordo Ad Chao er det norske black metal-bandet Mayhem sitt fjerde full-lengde album. Mayhem mottok Spellemannprisen 2007 i klassen metal for albumet. Dette er den tredje Mayhem-plata med latinsk tittel, og som begge de foregående er grammatikken i tittelen feil. Den riktige tittelen ville vært Ordo ad chaos (med «chaos» i akkusativ) som betyr «(fra) orden til kaos», altså omvendt av det latinske uttrykket «ordo ab chao» (ut av kaos kommer orden).
Det finnes også en spesialutgave som kommer med et metallcover, opplaget er begrenset til 3000.


== Sporliste ==
«A Wise Birthgiver» (3:30)
«Wall of Water» (4:40)
«Great Work of Ages» (3:52)
«Deconsecrate» (4:07)
«Illuminate Eliminate» (9:40)
«Psychic Horns» (6:32)
«Key to the Storms» (3:52)
«Anti» (4:33)


== Artister ==
Attila Csihar – Vokal, Tekst
Blasphemer – Gitar, Bass
Hellhammer – Trommer


== Eksterne lenker ==
(en) Ordo Ad Chao på Discogs 
(en) Ordo Ad Chao på MusicBrainz
Andreas Hofer

Andreas Hofer (født 22. november 1767 ved St. Leonhard in Passeier, henrettet 20. februar 1810 i Mantova) ledet Tirols frihetskamp mot napoleonske tropper i 1809, og må kunne betegnes som Tirols nasjonalhelt. Han stammet fra Passeier og var opprinnelig kveghandler og vert.
Tirol hadde i 1805 blitt okkupert av Bayern som Napoleons belønning for at Bayern hadde deltatt på Frankrikes side i den tredje koalisjonskrig mot Østerrike. De bayerske okkupantene var ikke særlig velkomne i Tirol, spesielt etter at de innskrenket religionsfriheten og prøvde å tvangsrekrutterte tyrolske menn til den bayerske armé. Dette førte i 1809 til en motstandskamp, hvis deltagere valgte Andreas Hofer som leder. Sammen med blant andre bonden Josef Speckbacher, munken Joachim Haspinger og verten Peter Mayr organiserte han den tyrolske hjemmefronts angrep mot okkupantmakten, som fikk hjelp av saksiske og fremfor alt franske tropper under marskalk Lefebvre. I en rekke kamper, bl.a. de tre «slagene ved Bergisel» (12. april, 29. mai og 13. august 1809), klarte tirolerne å befri landet sitt – med moralsk, men uten militær støtte fra Østerrikes erkehertug Frans II.
Etter seieren ble Hofer av Frans II innsatt som tyrolsk kommandant og residerte i hoffborgen i Innsbruck. Tirol ble imidlertid etter Østerrikes nederlag i den femte koalisjonskrig ved freden i Schönbrunn 14. oktober samme år på nytt slått til Bayern. Napoleon ga umiddelbart ordre om en ny okkupasjon. Denne resulterte den 1. november 1809 i det fjerde slaget ved Bergisel, som tirolerne tapte.
Hofer flyktet etter dette til Passeiertal, hvor han gjemte seg på en seter. Han ble imidlertid tidlig i 1810 forrådt, arrestert og bragt til Mantova, der han ble stilt for krigsretten og dømt til døden. Napoleon hadde personlig «bestilt» denne dødsdommen. Den 20. februar 1810 ble Andreas Hofer skutt. Hans grav ligger siden 1823 i Innsbrucks hoffkirke.


== Referanser ==


== Eksterne lenker ==
(en) Andreas Hofer – kategori av bilder, video eller lyd på Commons 
(en) Andreas Hofer – galleri av bilder, video eller lyd på Commons
Bergisel

Bergisel er en 746 m høy kolle rett sør for den tirolske hovedstaden Innsbruck. Den er mest kjent for sin olympiske hoppbakke og for slagene som under Andreas Hofer ble utkjempet mot Napoleons tropper i 1809.
I dag er Bergisel gjennomboret av tunneler for både jernbanen og motorveien (Europavei 45) sørover til Brennerpasset. Hoppbakken ligger på nordsiden, som vender mot byen. Resten er stort sett skogkledd, med noen enger på vestsiden og et bratt juv ned mot elva Sill på østsiden.


== Hoppbakken ==
Bergiselbakken er siden 1952 én av hoppukas fire hoppbakker. To ganger, i 1964 og 1976, var Bergisel olympisk hoppbakke. Bakkens nåværende, modernistisk utformete tårn ble bygget av arkitekten Zaha Hadid og åpnet i 2003.


== Slagene ved Bergisel ==
Tirol hadde i 1805 blitt okkupert av Bayern, som var en koalisjonspartner av Napoleon. Etter flere overgrep og kontraktsbrudd fra Bayerns side gjorde tirolerne i 1809 opprør. Tyrolske bønder, ledet av Andreas Hofer, klarte å kaste ut okkupantene. De avgjørende slagene mellom den tyrolske hjemmefronten (Landsturm) på den ene siden og bayerske, franske og saksiske tropper på den andre siden fant sted rett ved Bergisel og er derfor kjente som «slagene ved Bergisel» (12. april, 29. mai og 13. august 1809). Disse slagene var de eneste nevneverdige nederlagene som Napoleons seiersvante tropper var utsatt for i denne perioden.
Etter at Østerrikerne hadde tapt den femte koalisjonskrig, sendte Napoleon nye tropper til Tirol. Den 1. november 1809, i det fjerde slaget ved Bergisel, seiret den franske hæren. Hofer ble senere arrestert og henrettet. Slagene ved Bergisel har som «tirolernes frihetskamp» en fremstående plass i Tirols historie.
Slagene minnes gjennom et 1000 m² stort rundt veggmaleri (Riesenrundgemälde). Maleriet ble laget i 1896 av flere kunstnere (bl.a. Michael Zeno Diemer og Franz Burger) og stod opprinnelig midt i byen. Det ble i september 2010 flyttet til et nytt flott museum ved Bergisel, like ved hoppbakken og Keiser Jeger museet (Kaiserjägermuseum).  Museet markedsføres under navnet Das Tirol Panorama.  Det er godt skiltet ved hovedveiene inn mot Innsbruck.


== Navnet ==
Navnet Bergisel betyr ikke, som man kunne tro, «Berg Isel». Det er avledet av den latinske betegnelsen Burgusinus.


== Eksterne lenker ==
Hoppbakken på Bergisel (tysk og engelsk)
Kaiserjägermuseum (tysk)
Riesenrundgemälde (tysk og engelsk)
Pomp and Circumstance Marches

Pomp and Circumstance Marches er et musikkverk av Edward Elgar fra 1901–1930 som består av fem marsjer. 

Marsj 1. in D (1901)
Marsj 2. in A moll (1901)
Marsj 3. in C moll (1904)
Marsj 4. in G (1907)
Marsj 5. in C (1930)En sjette marsj ble skrevet kun i utkast; den ble bearbeidet av Anthony Payne 2005-2006.
Verkets tittel hentet Elgar fra William Shakespeare's skuespill  Othello, akt 3. De to første marsjene fikk sin uroppførelse 19. oktober 1901 i Liverpool. 
Den første av marsjene er den mest kjente. Med tekst av A. C. Benson til ble den den patriotiske sangen «Land of Hope and Glory». 


== Eksterne lenker ==
(en) Pomp and Circumstance Marches på MusicBrainz
Öckerö (øy)

Öckerö er en øy i Öckerö kommune i Bohuslän nær Göteborg i Sverige. Størrelsen er 239 hektar og det bor 3 269 personer der (2005).
Öckerö er en av de sentrale øyene i Göteborgs nordlige skjærgård. Den har også gitt navn til kommunen som den nordlige skjærgården inngår i. Kommunens administrasjonssentrum ligger på øya. Her er det kommunehus, bibliotek, bank, postkontor og apotek. Det er også restaurant, kiosk, dagligvarebutikk og en gjestehavn. Ved fergeleiet finnes det restaurant/kafeteria med hotell og vandrerhjem.


== Severdigheter ==
Hembygdsgården ligger mellom den gamle og den nye kirken. Det er en samling godt bevarte eldre hus med underholdning om sommeren. Örtagården ligger på Nordgårdsvägen, i nærheten av biblioteket. Det arbeider mange med å bevare ulike hageplanter, spesielt forskjellige rosesorter. 


== Kommunikasjon ==
Man kommer til Öckerö med båt, bil eller buss fra sentrum i Göteborg.
Peder Harlem

Peder Harlem (født 29. september 1962) er en lokalpolitiker som representerer Senterpartiet. Han var ordfører i Rakkestad i Østfold fra 2007 til 2011 med støtte fra Venstre og Fremskrittspartiet.


== Referanser ==
Turdus Musicus

Turdus Musicus er et band fra Tromsø som ble opprettet i 1998 av Carl Christian Lein Størmer og brødrene Juhani og Timo Silvola. Navnet Turdus Musicus er det gamle vitenskapelige navnet på rødvingetrost (Turdus iliacus, tidligere Turdus musicus).


== Medlemmer ==
Paulo Alejandro Velasquez: Trommer/koring
Aleksander Johannessen: Bass/koring
Finn H. Fodstad: Gitar/koring
Carl Christian Lein Størmer: Vokal/ gitar


== Diskografi ==
Yellow Snow Compilation 2 (2000) (Yellow Snow Records)
By:Larm Compilation 2001
Intimate Noise (EP) (2001) (Fucking North Pole Records/MNW)
By:Larm Compilation 2002
Best of by:Larm (2002) (Virgin)
The Bonfire Sessions (EP) (2003)
Here Goes! – (2004) (Intimate Records/Bonnier Amigo)
Gutan Med Stil (Hey Ya TIL) (singel) (2004) (Intimate Records, Bonnier Amigo)
Rockcollapse (2007)
Turdus Musicus (2009) promo 2008
At The End Of The Day (2010)


== Eksterne lenker ==
(en) Turdus Musicus – kategori av bilder, video eller lyd på Commons 
(en) Turdus Musicus på Apple Music 
(en) Turdus Musicus på Discogs 
(en) Turdus Musicus på MusicBrainz 
(en) Turdus Musicus på Spotify 
(en) Turdus Musicus på Songkick 
(en) Turdus Musicus på Last.fm 
(en) Turdus Musicus på AllMusic 
My Space
Sargassoulker

Sargassoulker (Antennariidae) er en gruppe marulker. Artene i denne gruppen er benthiske utenom sargassoulken som lever pelagisk blant drivende tang. 
Alle delgruppene er regnet som monofyletiske utenom Antennarius der dette ikke er endelig fastslått ennå.


== Litteratur ==
Per Pethon (2005). Aschehougs store fiskebok (5 utg.). Oslo. ISBN 82-03-23247-7. 
Joseph S. Nelson (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) sargassoulker – oversikt og omtale av artene i WORMS-databasen 
(en) sargassoulker i Encyclopedia of Life 
(en) sargassoulker i Global Biodiversity Information Facility 
(no) sargassoulker hos Artsdatabanken 
(en) sargassoulker hos Fossilworks 
(en) sargassoulker hos ITIS 
(en) sargassoulker hos NCBI 
(en) Kategori:Antennariidae – bilder, video eller lyd på Wikimedia Commons 
Antennariidae – detaljert informasjon på Wikispecies 
Tree of Life: Antennariidae Besøkt 12. oktober 2007
www.frogfish.ch
Jump, Little Children

Jump, Little Children er en amerikansk Indie Rock-gruppe som ble dannet i Winston-Salem, Nord-Carolina i 1991. Gruppen hadde sin første spillejobb januar 1. 1992 som en del av ”New Years’s Day” festivalen i Winston-Salem. Deres mest kjente plate, Vertigo, ble lansert i september 2001, og nådde en 44 plass på ”Billboard Top Independent Albums”.


== Medlemmer ==
Jay Clifford: vokal og gitar
Matthew Bivins: vokal, trekkspill, mandolin og fløyte
Ward Williams: cello og gitar
Jonathan Gray: Bass
Evan Bivins: Trommer


== Diskografi ==
CDThe Licorice Tea Demos (1995) – Independent
Buzz (1997) – Independent
Magazine (1998) – Breaking Records
The Early Years, Volume 1 (2001) – EZ Chief Records
Vertigo (2001) – EZ Chief Records
Between The Dim & The Dark (2004) – Brash Music
Between The Glow & The Light (2005) – EZ Chief Records
Live At The Dock Street Theatre (2006) – EZ Chief RecordsVideoLive At The Music Farm (2002)
Brad Garrett

Brad Garrett (født Bradley H. Gerstenfeld 14. april 1960) er en amerikansk Emmy-belønnet skuespiller og komiker som er best kjent for sin rolle som «Robert Barone» i TV-serien Alle elsker Raymond. Han er 204 cm høy. 
Han har også drevet med stemmeskuespill, blant annet i animasjonsfilmer som Småkryp, Oppdrag Nemo, Rottatouille og Fly. Han er også hovedpersonen i tv-programmet Til Death.


== Referanser ==


== Eksterne lenker ==
(en) Offisielt nettsted 
(en) Brad Garrett – kategori av bilder, video eller lyd på Commons 
(en) Brad Garrett på Internet Movie Database 
(sv) Brad Garrett i Svensk Filmdatabas 
(da) Brad Garrett på Scope 
(fr) Brad Garrett på Allociné 
(en) Brad Garrett på AllMovie 
(en) Brad Garrett hos The Movie Database 
(en) Brad Garrett hos Internet Broadway Database 
(en) Brad Garrett hos Behind The Voice Actors 
(en) Brad Garrett på MusicBrainz
Bernard Lama

Bernard Pascal Maurice Lama (født 7. april 1963 er en tidligere fransk landslagsspiller i fotball og fotballtrener født på Saint-Symphorien i departementet Indre-et-Loire. 
Lama var målvakt og spilte flere år i Lille og Paris Saint-Germain. Han spilte også for Brest, Lens, Metz og West Ham. Han debuterte på det franske landslaget 17. februar 1993 i en kamp mot Israel, som Frankrike vant 4-0. Han spilte 44 kamper for Frankrike i perioden 1993-2000.
Han er nå trener, og var i en kort periode i 2006 landslagstrener for Kenyas landslag.


== Referanser ==


== Eksterne lenker ==
(en) Bernard Lama – kategori av bilder, video eller lyd på Commons 
(de) Bernard Lama – Munzinger Sportsarchiv 
(en) Bernard Lama – UEFA 
(fr) Bernard Lama – LÉquipe 
(en) Bernard Lama – Transfermarkt 
(en) Bernard Lama – Transfermarkt (manager) 
(en) Bernard Lama – national-football-teams.com 
(en) Bernard Lama – WorldFootball.net 
(en) Bernard Lama – FootballDatabase.eu 
(en) Bernard Lama – EU-Football.info
Soe Win

Soe Win (født 10. mai 1947 eller i 1948, død 12. oktober 2007 i Rangoon) var en burmesisk general og landets statsminister i perioden 2004–2007.
Den 19. oktober 2004 ble han utnevnt til statsminister etter Khin Nyunt av Burmas  juntaleder Than Shwe. Soe Win var general og medlem av den regjerende juntaen.  
I mai 2007 ble Soe Win innlagt på sykehus i Singapore, offisielt for leukemi. Hans oppgaver som statsminister ble da midlertidig overtatt av Thein Sein. Mellom den 26. og 30. september samme år ble omfattende demonstrasjoner for demokrati slått ned med vold av juntaen. En regimekritisk radiostasjon rapporterte at Soe Win døde den 12. oktober.


== Referanser ==
Sangpedagog

Sangpedagog og vokalpedagog er yrkestitler for personer som underviser i sangteknikk. En sangpedagog er spesialisert innenfor sang og stemmebruk og har kunnskap om hvordan man underviser i dette. Han/hun har som oftest en solid sangutdannelse/erfaring i tillegg til undervisningsteori – pedagogikk. Undervisningen kan foregå i grupper eller en til en. En sangpedagog lærer eleven god pusteteknikk, stemmebruk, stemmefysiologi, gir øvelser for trening av stemmen og lærer eleven å utnytte stemmen sin maksimalt. Det legges også vekt på å lære eleven å formidle musikk og uttrykke seg gjennom instrumentet.
Sangpedagoger jobber i de fleste utdannelsesinstitusjoner innen musikk, fra lokale kulturskoler til universiteter og konservatorier. I tillegg driver mange sangpedagoger privat praksis og underviser solister eller kor.
Utdannelsen er i Norge fireårig. (Kristiansand, Bergen, Tromsø, Stavanger og Oslo) Det undervises i sangpedagogikk på mange universiteter og høgskoler i Norge.
STM-1

STM-1 (Synchronous Transport Module) er basis delen i SDH nett. Hastigheten er på 155.52 Mbps.
Det finnes også STM-4, STM 16, STM-64 og STM-256.
Leptidea

Leptidea er en slekt av sommerfugler i gruppen hvitvinger.


== Utseende ==
Leptidea er en gruppe med mellomstore (vingespenn ca. 40-50 millimeter) hvitvinger med ganske skjøre vinger, som er hvite bortsett fra at spissen av forvingen kan være gråsvart. Bakvingene er mindre enn framvingene. Bakkroppen er tynn og spinkel. Artene er ganske lik hverandere og kan være vanskelig å skille fra hverandre på ytre karakterer. De flyr ganske sakte og finnes i tilknytning til skog.


== Levevis ==
Larvene lever på planter i erteblomstfamilien (Fabaceae). Puppen er smal og spiss, festet med et magebelte til et strå.


== Utbredelse ==
Slekten er utbredt over store deler av den palearktiske sone.


== Navnet ==
Det latinske navnet, kommer av det greske ordet Leptos, og betyr tynn, spinkel, og slekten har trolig fått navnet fordi bakkroppen er spinkel, eller tynn.


== Systematisk inndeling ==
Artene er meget like hverandre i ytre utseende – de europeiske artene Leptidea juvernica og Leptidea reali har først ganske nylig blitt skilt ut som egne arter, forskjellige fra den vidt utbredte Leptidea sinapis.

Ordenen sommerfugler, Lepidoptera
Gruppen Ditrysia
Overfamilien dagsommerfugler, Papilionoidea
Familien hvitvinger, Pieridae
Underfamilien Dismorphiinae
Slekten Leptidea Billberg, 1820
Leptidea amurensis Ménétriés, 1859
Leptidea darvazensis Bolshakov, 2004
Leptidea descimoni Mazel, 2004
Leptidea duponcheli (Staudinger, 1871)
Leptidea gigantea (Leech, 1890)
Leptidea juvernica Williams, 1946 - Irland, nylig oppdaget at denne er en egen art
Leptidea lactea Lorkovic, 1950
Leptidea morsei Fenton, [1882]
enghvitvinge, Leptidea reali Reissinger, [1990]
Leptidea serrata Lee, 1955
skoghvitvinge, Leptidea sinapis (Linnaeus, 1758)
Leptidea yunnanica Koiwaya, 1996


== Referanser ==


== Kilder ==
Fauna Europaea Web Service (2004) Fauna Europaea version 1.1, www.faunaeur.org.
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
Tree of life – Leptidea


== Eksterne lenker ==
(en) Leptidea i Encyclopedia of Life 
(en) Leptidea i Global Biodiversity Information Facility 
(no) Leptidea hos Artsdatabanken 
(sv) Leptidea hos Dyntaxa 
(en) Leptidea hos Fauna Europaea 
(en) Leptidea hos ITIS 
(en) Leptidea hos NCBI 
(en) Kategori:Leptidea – bilder, video eller lyd på Wikimedia Commons 
Leptidea – detaljert informasjon på Wikispecies 
Moths and Butterflies of Europe and North Africa - flott bildesamling.
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.